Veliki mravojed

Veliki mravojed () je najveći od četiri vrste mravojeda i jedini je pripadnik roda Myrmecophaga. Živi na području Centralne i Južne Amerike.

Žive individualno, a mogu se naći na raznovrsnim područjima uključujući livade, šume i kišne šume. Hrane se mravima i termitima.

 Osobine 

Veliki mravojedi mogu porasti i do 1,5 m, a težina varira između 29 i 65 kg. Prekriveni su oštrim dlakama koje na repu mogu doseći dužinu i do 40 cm. Mladunčad posjeduje mekano krzno do spolnog sazrijevanja. Dominantna boja krzna je siva do smeđa, ali svi posjeduju dijagonalnu bijelu liniju na ramenima.

Jezik velikog mravojeda može doseći dužinu do 60 cm, a širok je u prosjeku 12,5 mm. Jezik je prekriven ljepljivom pljuvačkom na koju se lijepe mravi. Prilikom hvatanja mrava, veliki mravojed uvlači i izvlači jezik i do 150 puta u minuti.

Posjeduju prosječnu tjelesnu temperaturu od 32,7 °C što je jedna od najnižih temperatura kod svih živućih sisara.Piper, Ross (2007), Extraordinary Animals: An Encyclopedia of Curious and Unusual Animals, Greenwood Press.

 Reference 

 Vanjski linkovi 

Kategorija:Mravojedi